*Spis č.: 07-A2-2022* **Správa mestskej zelene v Košiciach**

Rastislavova 79, 040 01 Košice

**Výzva na predloženie ponuky**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 04/2022 o verejnom obstarávaní.

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – riaditeľka

**Kontaktná osoba pre styk s uchádzačmi v predmete zákazky:**

Ing. Marcela Kaduková – sam. odb. ref. pre VO, e-mail: kadukova@smsz.sk, tel. 055/7263 409

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Internetová adresa:** [www.smsz.sk](http://www.smsz.sk)

**2. Názov predmetu zákazky:**

Realizácia panelových hrobiek na Verejnom cintoríne v Košiciach.

Zákazka: pre stavebné práce

CPV: 45262512-9 – kamenárske práce

 45000000-7 – stavebné práce

**3. Opis predmetu zákazky:**

Predmetom zákazky je dodávka a stavba panelovej 1 osobnej alebo 2 osobnej hrobky s betónovým základom. Realizácia panelovej hrobky je požadovaná do pripravenej vykopanej jamy v zemi v súlade so zákonom č. 131/2010 Z. z. o pohrebníctve v znení neskorších predpisov. Panelové hrobky budú situované v rámci areálu Verejného cintorína v Košiciach.

**Technická špecifikácia:**

* Práce budú pozostávať z vyskladania betónových panelov do pripravenej vykopanej jamy v zemi vrátane betónového základu a prekrytia betónovými platničkami.
* Betónové panely sú uložené pod úrovňou zeme a musia tvoriť pevnú bariéru medzi zeminou a priestorom, do ktorého sa ukladá rakva.
* Betónový základ je hlavná časť náhrobku, nakoľko tvorí podkladovú dosku pre náhrobok. Prekrytie hornej časti hrobky potrebuje rovný a pevný podklad a mal by mať minimálne odchýlky vodorovnosti z dôvodu vysokej pravdepodobnosti prasknutia niektorej z nadzemných častí náhrobku (rám, krycia doska).

**1 osobná panelová hrobka s betónovým základom v počte 29 ks**

skladá sa z betónových panelov, umiestnených v hĺbke 0,80 m.

Rozmery jednotlivých panelov sú:

a/ DLHÝ PANEL dĺžka: 2,10 m, výška: 0,80 m, hrúbka: 0,05 m

b/ ČELNÝ PANEL dĺžka: 1,00 m, výška: 0,80 m, hrúbka: 0,05 m

**2 osobná panelová hrobka s betónovým základom v počte 150 ks**

skladá sa z betónových panelov, umiestnených v hĺbke 1,60 m.

Rozmery jednotlivých panelov sú:

a/ DLHÝ PANEL dĺžka: 2,10 m, výška: 0,80 m, hrúbka: 0,05 m

b/ ČELNÝ PANEL dĺžka: 1,00 m, výška: 0,80 m, hrúbka: 0,05 m

Podmienkou je, aby dlhý panel obsahoval falc na uchytenie betónových platničiek. Hotová panelová hrobka musí byť prekrytá po celej ploche betónovými platničkami.

**Stavebno - kamenárske práce:**

Použitý betónový materiál zhotoviteľom musí spĺňať nasledovné požiadavky:

- Betón STN ENV 206-1:2002 (EN 1.7.2004) s označením C 16/20.

Betónový základ musí byť zrealizovaný po celom obvode panelovej hrobky v rozmeroch max. 2,80 m x 1,70 m a s hrúbkou 0,20 m v závislosti od okolitého terénu.

Obr. Ilustračný obrázok – slúži na názornú ukážku vizuálu blízkeho požiadavkám verejného obstarávateľa pre daný predmet zákazky



**4. Predpokladaná hodnota zákazky: 120 000,00 € bez DPH**

**5. Množstvo alebo rozsah predmetu zákazky: Na celý predmet zákazky**

**6. Základné zmluvné podmienky:**

* Miesto plnenia predmetu zákazky: Verejný cintorín v Košiciach, Rastislavova 83, Košice
* Termín realizácie prác: Realizácia prác bude prebiehať priebežne na základe čiastkových objednávok od podpisu a účinnosti zmluvy. Uvedené množstvá pri jednotlivých panelových hrobkách sú orientačné a nemusia zodpovedať množstvu zrealizovaných prác počas platnosti Rámcovej dohody. Objednávateľ zároveň požaduje od uchádzača aby bol schopný do 3 prac. dní odo dňa obdŕžania objednávky zrealizovať min. 5 panelových hrobiek. Objednané panelové hrobky nad stanovený počet 5 ks, musí byť uchádzač schopný zhotoviť do 6 dní odo dňa doručenia objednávky. Minimálny počet čiastkovej objednávky bude 5 ks panelových hrobiek.
* Splatnosť faktúr: **Do 30 dní** od jej doručenia.
* Zmluvné podmienky – Rámcová dohoda (príloha č. 3 tejto Výzvy).
* Neoddeliteľnou súčasťou zmluvy je cenová ponuka.
* Predmet zákazky bude financovaný z finančných prostriedkov pridelených nadriadeným orgánom verejného obstarávateľa na základe faktúry bez zálohovej platby. Fakturácia bude prebiehať čiastkovo mesačne na základe výkazu skutočne realizovaných prác.
* Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom.
* Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.
* Verejný obstarávateľ neposkytuje zálohy ani preddavky na plnenie zmluvy.
* Záručná doba na dodaný materiál je podľa záručných podmienok výrobcu, najmenej však 24 mesiacov a na vykonané práce 24 mesiacov. Záručné opravy budú poskytnuté bezplatne v rámci záručného servisu v trvaní 24 mesiacov od odovzdania a prevzatia diela bez vád.
* **Zhotoviteľ akceptuje prestávky v pracovnej činnosti v čase konania obradov na Verejnom cintoríne tak aby nedochádzalo k narúšaniu pohrebného obradu hlukom.**
* **Zhotoviteľ musí dodržiavať všetky pokyny správcu, ako aj prevádzkový poriadok pohrebiska.**

**7. Lehota na predloženie cenovej ponuky: Do 19. 04. 2022 do 10:00 hod.**

**8. Cena a spôsob určenia ceny:**

* + - * Cena za predmet zákazky musí zahŕňať všetky náklady v zmysle tejto výzvy na predloženie cenovej ponuky.
* Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.
* Cena za obstarávaný tovar súvisiaci s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
* Navrhovaná zmluvná cena musí obsahovať cenu za požadovaný predmet zákazky. Uchádzač vyplní **Prílohu č. 1 – Cenová ponuka.**
* Ak je uchádzač platcom dane z pridanej hodnoty, navrhovanú cenu uvedie v zložení:

- Navrhovaná cena bez DPH

- DPH v zmysle platných právnych predpisov

- Cena celkom vrátane DPH

* Ak uchádzač nie je platcom DPH, DPH nebude v ponuke uvádzať. Súčasne na túto skutočnosť v ponuke upozorní.
* Uchádzač predloží celkovú cenu za predmet zákazky v číselnom vyjadrení a slovnom vyjadrení.

**9. Predkladanie dokladov a ponuky:**

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

* Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.
* Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.
	+ **V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf) tak, ako je uvedené v bode 13. tejto Výzvy a **vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne.
	+ Ak ponuka obsahuje dôverné informácie, uchádzač ich v ponuke viditeľne označí.

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**10. Kritéria na vyhodnotenie ponúk:**

Jediným kritériom na vyhodnotenie ponúk je **najnižšia cena v EUR s DPH za celý predmet zákazky**.

Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

Cena sa bude hodnotiť s DPH, ak je uchádzač platcom DPH. Ak uchádzač platcom DPH nie je, potom sa hodnotí jeho cena celkom, teda bez DPH.

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

 V prípade, ak z predložených dokladov nemožno posúdiť ich platnosť, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

 V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

 Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

**12. Výsledok cenovej ponuky:** Rámcová dohoda

S úspešným uchádzačom bude uzatvorená dohoda na dobu určitú, a to na obdobie 1 roka odo dňa účinnosti tejto zmluvy alebo do vyčerpania finančného limitu určeného pre zákazky s nízkou hodnotou na uskutočnenie stavebných prác, t. j. 179.999,- €, podľa toho, ktorá skutočnosť nastane skôr. Záväzný návrh Rámcovej dohody tvorí príloha č. 3 tejto Výzvy.

 Verejný obstarávateľ určuje svoje obchodné podmienky predmetu zákazky v Rámcovej dohode, ktorá bude uzavretá s úspešným uchádzačom. **Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v Prílohe č. 3 tejto Výzvy.

**13.** **Podmienky účasti:**

* **Podmienka: Uchádzač musí byť oprávnený vykonávať dané práce.**

Doklad: Kópiu oprávnenia na vykonávanie prác, ak uchádzač doklad nepredloží, verejný obstarávateľ môže overiť jeho oprávnenie v Registri právnických osôb, podnikateľov a orgánov verejnej moci, ak je zapísaný v danom registri; ak by vyhľadávanie v príslušnom registri nebolo možné, v takom prípade bude uchádzač požiadaný o doplnenie daného dokladu.

* **Podmienka:** **§ 32 ods. 1 písm. f)** ZVO

Doklad: t. j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 2 Výzvy).

- U uchádzača nesmie byť dôvod vylúčenia pre konflikt záujmov podľa § 40 ods. 6 pís. f) zákona.

**Ponuka musí obsahovať tieto dokumenty:**

**- Doklady podľa bodu 13. Podmienky účasti**

- **Cenová ponuka** - Príloha č. 1

**- Rámcová dohoda** (Príloha č. 3 tejto Výzvy), vyplnená a podpísaná uchádzačom, jeho štatutárnym zástupcom resp. ním splnomocnenou osobou.

- Uchádzač doklad o konflikte záujmu nepredkladá. V prípade vylúčenia uchádzača dôkazné bremeno je na verejnom obstarávateľovi.

**14. Prijatie ponuky a uzavretie zmluvy:**

Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma.

 Rámcová dohoda uzavretá týmto postupom verejného obstarávania nadobudne platnosť dňom jej podpisu oboma zmluvnými stranami a účinnosť po jej zverejnení v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy a najmä, aby včas zabezpečili registráciu do Registra partnerov verejného sektora (podľa zákon č. 315/2016 Z. z.), a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z. z.

 Uchádzač bude postupovať pri registrácií podľa toho zákona č. 315/2016 Z. z.

**15. Obhliadka:**

Uchádzačom sa **odporúča** vykonať ohliadku miesta realizácie prác, aby si sami overili a získali potrebné informácie, nevyhnutné na prípravu a spracovanie ponuky. Výdavky spojené s ohliadkou miesta realizácie prác idú na ťarchu uchádzača.

Uchádzači, ktorí prejavia záujem o obhliadku, elektronicky požiadajú v systéme JOSEPHINE prostredníctvom záložky „KOMUNIKÁCIA“.

**16. Ďalšie informácie verejného obstarávateľa:**

* + Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.
	+ Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.
	+ Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.
	+ Verejný obstarávateľ zálohu neposkytuje.
	+ Prijatá cena zákazky je konečná a nemenná.
	+ V prípade ak sa požiadavky na tovar odvolávajú na konkrétnu značku, verejný obstarávateľ pripúšťa ponúknuť ekvivalentný výrobok (ďalej len ekvivalent) za podmienky, že ponúknutý ekvivalent musí mať rovnaké alebo lepšie technické a úžitkové parametre.
	+ Verejný obstarávateľ môže zrušiť použitý postup zadávania zákazky v zmysle §57 ZVO

**17. Vysvetlenie výzvy**

V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.

**18. Informácie o prípadných aktualizáciách týkajúcich sa zákazky**

Verejný obstarávateľ odporúča uchádzačom, ktorí chcú byť informovaní prostredníctvom notifikačných e-mailov o prípadných aktualizáciách a informáciách týkajúcich sa konkrétnej zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

 Schválila: Ing. Marta Popríková

 riaditeľka

Prílohy: Príloha č. 1 – Cenová ponuka

 Príloha č. 2 – Čestné vyhlásenie

 Príloha č. 3 – Návrh Rámcovej dohody